சுவிட்சர்லாந்தின் கலாசாரம் அண்டைநாடுகளின் பாதிப்பைக் கொண்டிருக்கிறது, ஆனால் காலம் செல்லச் செல்ல தனித்தன்மையான எதனையும் சாராத சில வட்டார வேறுபாடுகளைக் கொண்டுள்ள தனித்துவமான கலாசாரம் வளர்ச்சியடைந்தது. குறிப்பாக, பிரெஞ்சு பேசும் பகுதியினர் பெரும்பாலும் ஓரளவு பிரெஞ்சு கலாசாரத்துடன் தம்மை அடையாளப்படுத்திக் கொள்கின்றனர், மேலும் அவர்கள் பெரும்பாலும் ஐரோப்பிய ஒன்றியம் ஆதரவாளர்களாக உள்ளனர். பொதுவாக, சுவிட்சர்லாந்து செஞ்சிலுவைச் சங்கத்தின் பிறப்பிடமாக உள்ளதால் அம்மக்கள் நெடுங்காலமாகவே மனிதநேயமிக்கவர்களாக அறியப்படுகிறார்கள், மேலும் ஐக்கிய நாடுகள் மனித உரிமை ஆணையமும் அங்கு உள்ளது. சுவிஸ் ஜெர்மன் மொழி பேசும் பகுதியினர் பெரும்பாலும் ஜெர்மானியக் கலாசாரத்தின் அடிப்படைகளைக் கொண்டிருக்கின்றனர், இருப்பினும் ஜெர்மன் மொழி பேசும் சுவிஸ் மக்கள் தனிப்பட்டமுறையில் சுவிஸ் மக்களாகவே அடையாளங்காணப்படுகிறார்கள், காரணம் உயர்ந்த ஜெர்மன் மற்றும் சுவிஸ் ஜெர்மன் கிளைமொழிகளுக்கிடையே உள்ள வேறுபாடே ஆகும். இத்தாலிய மொழி பேசும் பகுதியினர் பெரும்பாலும் இத்தாலிய கலாசாரத்தின் அடிப்படைகளைக் கொண்டுள்ளனர். ஒரு வட்டாரம், அதனுடன் மொழியைப் பகிர்ந்துகொள்ளும் அண்டை நாட்டுடன் திடமான கலாச்சார உறவைக் கொண்டிருக்கும்.
மொழியின் அடிப்படையில் தனிப்படுத்தப்பட்ட, கிழக்கத்திய மலைப்பகுதிகளைச் சேர்ந்த ரோமன்ஷ் கலாசாரமும் தமது அரிதான பாரம்பரிய மொழியியல் கலாச்சாரத்தைத் தொடர்ந்து நிலைநிறுத்திக்கொள்ள தொடர்ந்து சிரத்தையெடுத்து வருகிறது.

பெரும்பாலான மலைப்பகுதிகள் குளிர்காலத்தில் உற்சாகமான பனிச்சறுக்கு கலாச்சாரத்தையும் கோடைக்காலத்தில் நடை (உலாவுதல்) கலாச்சாரத்தையும் கொண்டுள்ளன. சில பகுதிகள் ஆண்டுதோறும் கேளிக்கைக் கலாச்சாரத்தைக் கொண்டுள்ளன, அந்த கலாச்சாரம் சுற்றுலாப் பயணிகளுக்கு மிகவும் உகந்ததாகவுள்ளது, மேலும் வசந்த காலம் மற்றும் இலையுதிர்காலம் ஆகிய காலங்கள் சுற்றுலாப் பயணிகளின்றி அதிகபட்சம் சுவிஸ் மக்கள் மட்டுமே இருக்கின்ற பருவங்களாகும். பாரம்பரிய உழவு மற்றும் மேய்ச்சல் கலாச்சாரமும் பல பகுதிகளில் மேலோங்கியுள்ளன, நகரங்களுக்கு வெளிப்பகுதியில் சிறு பண்ணைகள் நிறைந்துள்ளன.
திரைப்படத் துறையைப் பொறுத்த வரை அமெரிக்கத் தயாரிப்புகளே அதிகப் பங்களிக்கின்றன, இருப்பினும் சமீபத்திய ஆண்டுகளில் சில சுவிஸ் திரைப்படங்களும் வணிக ரீதியாக வெற்றிபெற்றன. சுவிஸ் முழுவதும் நாட்டுப்புறக்கலைகள் சில அமைப்புகளால் உயிர்ப்புடன் காக்கப்பட்டு வருகின்றன. அவை சுவிட்சர்லாந்தின் இசை, நடனம், கவிதை மற்றும் மரச்சிற்பக் கலை மற்றும் சித்திரத் தையல் கலை ஆகியவற்றில் பெரிதும் இடம்பெறுகின்றன. யாடலிங் எனப்படும் பாடும் முறைக்கு அடுத்ததாக முக்கியமாக விளங்குவது அல்ஃபோர்ன் எனப்படும் ட்ரம்பட் போன்ற மரத்தாலான இசைக்கருவியாகும், சுவிஸ் இசையின் முக்கிய அம்சமாக அக்கார்டினும் விளங்குகிறது.

கலாசாரம்
நெப்போலியன் காலம்
அரசியல்
ஊடகங்கள்